- भजन संहिता
- <
- ५४
- >

५४
उद्धार के लिये प्रार्थना
प्रधान बजानेवाले के लिये, दाऊद का तारकले बाजों के साथ मश्कील जब जीपियों ने आकर शाऊल से कहा, “क्या दाऊद हमारे बीच में छिपा नहीं रहता?”
१ हे परमेश्‍वर अपने नाम के द्वारा मेरा उद्धार कर*,
और अपने पराक्रम से मेरा न्याय कर।
२ हे परमेश्‍वर, मेरी प्रार्थना सुन ले;
मेरे मुँह के वचनों की ओर कान लगा।
३ क्योंकि परदेशी मेरे विरुद्ध उठे हैं,
और कुकर्मी मेरे प्राण के गाहक हुए हैं;
उन्होंने परमेश्‍वर को अपने सम्मुख नहीं जाना। (सेला)
४ देखो, परमेश्‍वर मेरा सहायक है;
प्रभु मेरे प्राण को सम्भालनेवाला है।
५ वह मेरे द्रोहियों की बुराई को उन्हीं पर लौटा देगा;
हे परमेश्‍वर, अपनी सच्चाई के कारण उनका विनाश कर।
६ मैं तुझे स्वेच्छाबलि चढ़ाऊँगा*;
हे यहोवा, मैं तेरे नाम का धन्यवाद करूँगा,
क्योंकि यह उत्तम है।
७ क्योंकि तूने मुझे सब दुःखों से छुड़ाया है,
और मैंने अपने शत्रुओं पर विजयपूर्ण दृष्टि डाली है।

- भजन संहिता
- <
- ५४
- >

© 2017, 2018 BCS